section_heading: Književna karijera i nakon nje
paragraph_text: Od 1945. godine Orwell je bio ratni izvjestitelj časopisa Observer, a kasnije je redovito pisao za Manchester Evening News. Bio je blizak prijatelj urednika i vlasnika Observera Davida Astora i njegove su ideje snažno utjecale na Astorovu uredničku politiku. Godine 1949. objavljeno je njegovo najpoznatije djelo, antiutopijski roman Nineteen Eighty-Four (1984.). Roman je napisao za vrijeme boravka na otoku Jura blizu obale Škotske.